**Samtykkeskjema for foresatte**

**Vaksinering av barn og unge mellom 12 og 15 år med alvorlig underliggende sykdom**

Hensikten med vaksinasjon mot koronavirusinfeksjon (covid-19) er å forebygge sykdom eller å gjøre sykdomsforløpet mildere. FHI anbefaler at enkelte barn og ungdom med særlig alvorlig grunnsykdom får tilbud om vaksine. Tilbudet gjelder barn og ungdom som har alvorlig underliggende sykdom beskrevet i koronavaksinasjonsprogrammets prioriteringsgruppe 4 og der fastlege eller barnelege har anbefalt vaksinasjon.

**Om covid-19**

Covid-19 gir i hovedsak luftveisinfeksjon, men det kan også være andre symptomer. Høy alder og voksne med kroniske sykdommer har størst risiko for å få alvorlig covid-19 sykdom. Barn som blir syke har oftest et lett forløp med milde og kortvarige luftveissymptomer. Ungdom får oftere mer generell sykdomsfølelse, hodepine og muskelsmerter. Risiko for alvorlig sykdom hos barn og ungdom er lav, også for de som har underliggende sykdom. Likevel er det grupper av barn/ungdom som kan ha høyere risiko enn andre på samme alder, eller som er spesielt sårbare for luftveisinfeksjoner generelt, og kan ha nytte av beskyttelsen for å normalisere tilværelsen når samfunnet gjenåpner. Disse får nå tilbud om vaksine mot covid-19 etter anbefaling fra fastlegen eller barnelegen.

**Om vaksinen**

Comirnaty® (BioNTech og Pfizer)er en mRNA vaksine. Vaksinen inneholder ikke levende virus og kan ikke gi koronainfeksjon. Vaksinen er godkjent til bruk fra 12 år. To doser gis med 3-12 ukers intervall, avhengig av alvorlighetsgrad av sykdom hos den enkelte, hva som er praktisk mulig i kommunen og tidspunkt i forhold til annen nødvendig behandling.

De aller fleste bivirkningene oppstår 1-2 dager etter vaksinasjon, er milde/moderate og går over etter noen dager. For noen vil symptomene kunne være mer kraftige. Denne vaksinen ser ut til å gi mer av de vanlige bivirkningene enn det man er vant til for andre vaksiner. De vanligste bivirkningene er smerter og hevelse på injeksjonsstedet*,* tretthet, hodepine, muskelsmerter, frysninger, leddsmerter og feber. Allergiske reaksjoner forekommer hos enkelte. Det er god kunnskap om vanlige bivirkninger etter vaksinasjon, men sjeldne bivirkninger kan ikke utelukkes. Mer informasjon om Comirnaty vaksinen finnes på fhi.no.

**Før vaksinasjon**

Gi beskjed dersom barnet har allergi. Det er vanlig å utsette vaksinasjon ved akutt sykdom og ved feber over 38 grader. Barnet ditt er anbefalt vaksine på bakgrunn av sykdom, og eventuelle grunner til at barnet ikke bør vaksineres må diskuteres med egen lege. **Ved delt foreldreansvar må begge samtykke til vaksinering av barnet**

Barnets navn : \_\_\_\_\_\_\_\_\_\_\_\_\_\_\_\_­­­­\_­­­­­­­­­­­­­­­­­­­­­ Fødselsdato:­­­­­­­

Jeg/vi ønsker at barnet mitt/vårt barn vaksineres mot covid-19:

Foresatte med foreldreansvar: Foresatt 1 Foresatt 2

Foresatte 1: Fullt navn (skriv tydelig):

Foresatt 1: underskrift: Telefonnummer:

Foresatt 2: Fullt navn (skriv tydelig):

 Foresatt 2: underskrift: Telefonnummer:

Evt infomasjon om barnet til vaksinatør: